ГОЈКО ЂОГО

А

кадемик Гојко Ђого рођен је 21. септембра 1940. у Влаховићимa код Љубиња, у Херце­го­­вини. Основну школу похађао је у родном мје­сту, а гимназију у Стоцу. Општу књижевност са тео­ри­јом књижевности завршио је на Филолошком фа­кул­­тету у Београду, 1964. године. Око двије године ра­дио је као новинар у ревији „Дуга”, потом као уред­­ник књижевне и издавачке дјелатности у Дому ом­ла­дине Београда. Уређивао је едицију ДОБ и водио књижевне трибине. Неко вријеме био је ди­рек­тор Издавачко-књижарске агенције „Тачка”. Био је један од оснивача и уредник листова „Књи­жевнареч” и „Демократија”.

Послије хапшења и судског процеса 1981, због књиге *Вунена времена*, Ок­­руж­ни суд у Београду осудио га је на двије године затвора. Врховни суд Срб­ије смањио му је казну на годину дана, коју је једним дијелом издржао. Иа­ко је судском одлуком враћен на посао, неколико година није могао обја­вљи­вати нити јавно наступати.

Пише поезију, есеје, књижевнотеоријске и критичке текстове.

Објавио је, у више издања, књиге пјесама: *Tuga pingvina*, Beograd1967; *Мо*­*дрица*, Нови Сад 1974; *Kukuta*, Beograd 1977; *Вунена времена*, Београд 1981; *Изабране и нове песме*, Београд 1986; *Црно руно*, Београд 2002; *Вунена вре*­*мена са Оптужницом и Одбраном на суду*, Београд 2005; *Песме*,Источно Сара­јево 2006; *Кукутин врт, изабране и нове песме*, Лакташи 2009; *Вунена вре*­*мена, процес и коментари* 1–2, Београд 2011; *Грана од облака, изабране и нове песме*, Подгорица – Нови Сад 2014; *Клупко*, Нови Сад 2018, и књиге есеја: *Одбрана поезије*, Источно Сарајево 2006; *Есеји*, Источно Сарајево 2006; *Попудбина*, Источно Сарајево 2006; *Поезија као апокриф*, Београд 2008.и *Пут уз пут*, Београд –Бар 2017.

Завод за уџбенике и наставна средства из Српског (Источног) Сарајева објавио је, 2006. године, *Дела* *Гојка Ђога* у четири књиге.

Пјесме и есеји преведени су му на петнаестак језика: енглески, фран­цу­ски, њемачки, руски, шпански, румунски, пољски, чешки, словачки, швед­ски, мађарски, турски, албански, македонски, словеначки... Књиге изабраних пје­сама објављене су му на румунском и македонском језику: *Navigare in ceata* *(Једрење у магли)*, Temisoara 2016. и *Гранка од облаци (Грана од обла*­*ка)*, Скопје 2016.

Добитник је књижевних награда: Награда Удружених издавача (Рад, Народна књига, БИГЗ)за књигу године (1977), „Милан Ракић” (2002), „Бран­ко Миљковић” (2002), „Лаза Костић”(2003), „Петровдански вијенац” (2007), „Велика базјашка повеља”(2010), „Огледало српско” (2010), „Жичка хри­совуља”(2012), „Змајева награда Матице српске” (2015), „Миодраг Ћупић”(2015), „Бранко Ћопић” (2015), „Јефимијин вез” (2015), „Јован Дучић” (2016), „Заплањски Орфеј”(2017) и др.

О његовој поезији 1982. објављена је књига докумената *Случај Гојко Ђо*­*го: документи*, у издању „Записа” из Београда, којујеприредио Драган Антић (књига је забрањена), а 2013. године штампан је и зборник радова *Гојко Ђого, песник*, у издању Народне библиотеке „Стефан Прововенчани” из Кра­ље­ва, који је приредио Драган Хамовић.

Био је члан Сената Републике Српске од 1996. до 2006. године.

Члан је Српског ПЕН центра.

За дописног члана Академије наука и умјетности Републике Српске иза­бран је 27. јуна 1997, а за редовног 21. јуна 2004. године.

Живи у Београду.